Цанко Церковски
Прела баба

chitanka.info

Прела баба

две недели,

та изпрела

три къдели.

Насновала

три гранека,

изтъкала

два лакътя.

Седна баба

вън на прага,

сукман крои,

риза стяга.

Пусто платно

не излиза

ни за сукман,

ни за риза!

Грабна баба

кроилата,

скрои гащи

на котака.

Обу му ги,

премени го.

Грабна хурка,

бой заби го.

Котак мяка,

баба кряка,

котак скача,

баба плаче.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.